Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 90

8. évfolyam Belépõ tevékenységformák Az elõzõ évfolyamokon tanult rendgyakorlatok pontos és gyors végrehajtása, az utasítások fegyelmezett követése. Versenyek, mérkõzések szervezõi és rendezõi feladatainak ellátása. A sokoldalú elõkészítésre és a prevencióra alkalmas gyakorlatok (részben) önálló végzése, az ismétlésszám és az intenzitás növelésével azok hatásfokának emelése, az alapvetõ fizikai képességek önmagukhoz mért optimális fejlesztése. Az atlétikai mozgások helyes technikai végrehajtása, görcsös erõlködés nélküli vágtafutás, valamint kitartó futás 10-12 percig, a futás távját fokozatosan növelve. Energikus elugrás, térnyerõ légmunka az ugrásoknál. A hajításnál és a lökésnél a lendületszerzés és a kidobás harmonikus összekapcsolása. Tornában a talajon, illetve a támasz- és függõszeren a tanult mozgáselemekbõl összeállított gyakorlatok, valamint lendületesen, biztonságos talajra érkezéssel végrehajtott támaszugrások végzése. Leányoknál a sportgimnasztikai gyakorlatoknak a ritmushoz igazodó végzése. Labdajátékokban a legáltalánosabb támadási és védekezési megoldások ismeretének birtokában a választott játék(ok) aktív és élményszerû játszása. Sportszerû küzdelem az oktatott sportág (önvédelmi, illetve küzdõsport) szabályainak betartásával. Az elõzõ évfolyamokon tanultakra építve: két úszásnemben teljesítményképes technika kialakítása. A szabadban végzett mozgásos tevékenységek (játékok) végzése. Témakörök Tartalmak Rendgyakorlatok Ellenvonulások, mint a 7. évfolyamon futással végrehajtva. Foglalkoztatási formák öntevékeny átszervezése. (Csapatok alakítása. Játékrend, váltások önálló megszervezése.). A testnevelésben alkalmazott és szükséges rendgyakorlatok teljes köre. Prevenció, relaxáció Szabadgyakorlati alapformájú gyakorlatok együttes és önálló végrehajtása. Tartásjavító gyakorlatok. Játékos elõkészítõ feladatmegoldások. Atlétikai jellegû feladatmegoldások Futások Eredményes rajtvégrehajtás feladathelyzetben. Fokozó futás, vágtafutás. Futás nehezítésekkel (terep, akadály). Tartós futás a táv növelésével. Váltófutás. Szökdelések, ugrások Szökdelõ iskolák. Helybõl ugrások. Sorozatugrások. Távol- és magasugrás az atlétikában leírt fejlettebb technikával. Dobások Kislabdahajítás távolba. Súlylökés helybõl és becsúszással tömött labdával. Vetések tömött labdával két kézzel, mindkét oldalra. Játékok, versengések futással, szökdeléssel és dobással kombinálva. Torna jellegû feladatmegoldások Gurulással és gördüléssel kombinált testnevelési játékok, mint a 7. évfolyamon. Támaszhelyzetek és támaszgyakorlatok Talajtorna. Gurulóátfordulás elõre, hátra, sorozatban is, valamint két gurulóátfordulás között felugrás fél- és egész fordulattal. Repülõ gurulóátfordulás sérülést nem okozó tárgyon át (összetekert szõnyeg, szõnyeggel letakart zsámoly) és fekvõ, térdelõ társon át. Fejenállás. Kézenállás. Kézenátfordulás oldalra. Támlázás két emelt, párhuzamos padon elõre, hátra. Összefüggõ gyakorlat a tanult elemekbõl. Támaszugrások Felguggolás, terpeszleugrás 4 részes szekrényen hosszában. Terpesz- és guggoló átugrás keresztben álló 3-4 részes szekrényen. Függéshelyzetek és függésgyakorlatok Mászás, vándormászás kötélen. Függeszkedési kísérletek. Gyûrûn lendület elõre-hátra, lebegõfüggés, lefüggés, hátsófüggés, lendület hátra és homorított leugrás. 3-4 elembõl álló összefüggõ gyakorlat. Gerenda Helyváltoztatások, mint a 7. évfolyamon, valamint ereszkedés guggolótámaszba és felállás. Mellsõ mérlegállás. Ritmikus gimnasztika (csak lányoknak) A sportgimnasztikában tanult elemek és kombinációk. Testnevelési és sportjátékok kézilabda, kosárlabda, labdarúgás, röplabda, asztalitenisz, tenisz, tollastenisz, floorball Speciálisan elõkészítõ, a labdás ügyességet fejlesztõ feladatok, játékok. A motorikus képességek fejlesztését és a tanulók játékigényének kielégítését szolgáló testnevelési játékok. Az iskola feltételei, a tanulók érdeklõdése és a tanár irányultsága függvényében választott két sportjáték elemeinek gazdagítása, fõbb támadási és védekezési megoldásainak elsajátítása. Szabadidõs sporttevékenységek Felkészülés sí-, természetjáró-, vízi-, kerékpáros táborozásra. Az iskola lehetõségei szerint korcsolyázás, szánkózás, síelés, kerékpározás, görkorcsolya, gördeszka, evezés, kajak-kenu stb. Önvédelem, küzdõsportok A birkózás egyszerûbb elemei (grundbirkózás). Dzsúdó: gurulások, esések, zuhanások, csípõdobás, fejen átdobás. Aikidó: mint a 7. évfolyamon, valamint fojtásfogás hárítása. Úszás Az úszás távolságának növelése a választott két úszásnemben. A továbbhaladás feltételei Rendgyakorlatoknál a kapott utasítások fegyelmezett végrehajtása. A sokoldalú elõkészítõ és prevenciós gyakorlatok hatásainak életkoruknak megfelelõ ismerete és azok helyes végrehajtása. Az atlétikai mozgások összerendezett, önmagukhoz mérten javuló eredményességû bemutatása. A tornagyakorlatok biztonságos végzése helyes testtartásra törekvéssel. Alapvetõ labdakezelési ismeretek birtoklása, a játékhelyzetekhez való alkalmazkodás. Önvédelem, sportszerû küzdeni tudás. Teljesítményre törekvés a tanult úszásnem(ek)ben. TÁNC ÉS DRÁMA 5–6. évfolyam Célok és feladatok A Tánc és dráma tantárgy tanterve nem elméleti ismeretek tanítását helyezi a középpontba, hanem a drámajáték eszköztárának és a különbözõ színházi nyelvek elemeinek megtapasztalását a tanulók saját tevékenységén keresztül. Ez természetesen nem az elméleti ismeretek figyelmen kívül hagyását jelenti; mindössze arról van szó, hogy az elmélet minden esetben a gyakorlati tevékenység eredményeképpen, az így szerzett tapasztalatokból leszûrve jelenjék meg. A Tánc és dráma mint tantárgy tevékenységközpontú. A tevékenységet követõ elemzõ beszélgetések a fogalmi ismeretek bõvítésével járnak, de nem valósulhatnak meg anélkül, hogy a tanulók megszerzett tudásukat, alakulóban lévõ véleményüket, felvetõdõ kérdéseiket cselekvésbe ne emelnék. Az egyes drámai és színházi konvenciók megismerése és használata ezért tanár és tanuló számára egyaránt azzal a haszonnal is jár, hogy a nehezen megfogalmazható (vagy épp formálódó) gondolatok és érzelmek kifejezésére, illetve a meglévõ ismeretek gyakorlati ellenõrzésére teremt lehetõséget. Ezt a tevékenységközpontú szemléletet tükrözi a tantervünkben követett szóhasználat is – gyakran szerepel együtt a játék és a munka szó. Ezek együttes szerepeltetése megerõsíti, hogy a különbözõ területeken folyó mûvészeti tevékenységet szigorú szakmai folyamatok vezérlik ugyan, az órákon való részvétel azonban a tanulók számára minden esetben örömöt és szellemi izgalmat kell jelentsen. A tánc és dráma lehetõséget nyújt a minél változatosabb dramatikus, táncos, bábos tevékenységformákban való részvételre; a tanulók képesség és adottság szerinti differenciált foglalkoztatására; a drámajátékban, a táncban és a bábjátékban fellelhetõ öröm- és szabadságélmény megtapasztalására. Differenciált feladatokon keresztül a dramatikus, illetve bábos technikák és konvenciók, a táncot felépítõ technikai elemek és formák elsajátítására és alkalmazására; a drámai formával, a bábjátékos technikákkal, a táncot felépítõ technikai elemekkel való improvizációra; a dráma, a tánc és a bábjáték mint mûvészi kommunikációs forma megtapasztalására. Kiemelt célja a valós emberi szituációk, illetve fiktív történések megjelenítése különbözõ színházi formákban, valamint az, hogy a tanulók a más területeken elsajátított ismereteiket, készségeiket a drámában, a táncban, a bábjátékban is alkalmazni tudják. A tánc és dráma foglalkozásai alkalmat adnak az önértékelésre annak érdekében, hogy a tanulók képessé váljanak saját eredményeik felismerésére és tapasztalataik beépítésére a mûvészeti tevékenységükbe, arra, hogy egyénileg és csoportosan elõadást tervezhessenek, létrehozhassanak, illetve a létrejött elõadást bemutathassák. Fontos, hogy a tanulóknak legyen módjuk minél több élõ és felvett színházi, tánc-, mozgás- és bábszínházi elõadás – köztük társaik által készített produkciók – megtekintésére; drámával és a különbözõ színházi formákkal kapcsolatos fogalmi készletük, aktív szókincsük bõvítésére. Fejlesztési követelmények A tanulók játékos gyakorlatok során sajátítsák el az alapvetõ táncos, bábos és drámai kifejezési formákat. Tudják a mindennapi élet és különbözõ történetek szituációit közösen elemezni. A követendõ és az elvetendõ beszédpélda hallás alapján történõ felismerése, a durva légzéstechnikai, hangadási és artikulációs hibák felismerése mások beszédében és a saját beszédükben. A fejlesztõ és szinten tartó beszédes játékok és egyszerû beszédgyakorlatok ismerete, alkalmazása. Saját ötletek és egyes történetek jelenetté szerkesztése a tanulói csoportok önálló munkájával. Saját ötletek és egyes történetek jelenetsorrá szerkesztése a tanulói csoportok önálló munkájával. Különféle bábfigurák (marionett és árnybábok) készítése és mozgatása az adott technikának megfelelõen. Ritmusképletek alkalmazása, megtartása negyedes és nyolcados járástempó mellett. A tanult tánc- és mozgásmotívumok utánzása. Látott vagy részvételükkel zajló drámamunka és/vagy színházi elõadás elemzõ értékelése

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes